હાર્દિક પટેલનાં આંદોલન બાદ તુરત જ અલ્‍પેશ ઠાકોરે ઓબીસી એકતા મંચનાં નેજા તળે તો જીજ્ઞેશ મેવાણીએ દલિતોનાં પ્રશ્‍ને રાજય સરકાર સામે બાથ ભીડી. જેમાં અલ્‍પેશ ઠાકોર કોંગ્રેસ તરફથી અને જીજ્ઞેશ મેવાણી કોંગ્રેસનાં સમર્થનથી ધારાસભ્‍ય બની ગયા છે. બીજી તરફ કોંગ્રેસનાં અમરેલીનાં યુવાધારાસભ્‍ય પરેશ ધાનાણીને રાહુલ ગાંધીએ વિપક્ષી નેતા બનાવતાં તેઓ પણ છેલ્‍લા થોડા દિવસોથી મગફળીકાંડને લઈને ભાજપ સરકાર પર ભીંસ વધારી રહૃાા હોય હાલ ગુજરાતમાં પીઢ અને અનુભવી નેતાઓને બદલે ઉપરોકત ચારેય યુવાનો કોઈને કોઈ કાર્યક્રમ થકી હંમેશા મીડિયામાં ચમકતા રહે છે અને તમામનો માર્ગ અલગ-અલગ છે. પરંતુ મંઝિલ એક જ છે ભાજપ સરકારને કેવી રીતે ઘેરી શકાયા.